На основу члана 56. став 1. тачка 7. Пословника Народне скупштине Републике Српске („Службени гласник Републике Српске“, број 31/11), члана 13. Закона о унутрашњим пословима („Службени гласник Републике Српске“ број 48/03), члана 8. Закона о министарским, владиним и другим именовањима („Службени гласник Републике Српске“, број 41/03) и Одлуке Комисије за избор и именовање Народне скупштине Републике Српске, број 02/4.01-1-011-608-5/15од 14. априла 2015. године, Комисија за избор и именовање Народне скупштине Републике Српске, на сједници одржаној 14. априла 2015. године расписује

**Ј А В Н И К О Н К У Р С**

**за избор Независног одбора**

**I - Расписује се Јавни конкурс ради избора Независног одбора**

Независни одбор састоји се од два професионална припадника Министарства унутрашњих послова и пет чланова из реда грађана – угледних научника, правних криминалистичких и других друштвених наука.

**II – ОПИС ПОСЛОВА НЕЗАВИСНОГ ОДБОРА**

Независни одбор врши сљедеће послове:

* организује и руководи процесом избора, именовања и смјене директора полиције на начин доступан јавности,
* расписује јавни конкурс, разматра приспјеле пријаве, врши селекцију и одабир одговарајућих кандидата за избор директора полиције,
* прибавља мишљење министра унутрашњих послова о одабраном кандидату за директора, предлаже кандидата за директора Влади ради именовања,
* разматра све жалбе на рад директора полиције укључујући и жалбе грађана,
* разматра приспјеле приједлоге Народне скупштине, Владе или министра о смјени директора,
* оцјењује цјелокупан рад директора у случају његовог поновног именовања на ту функцију.

**III - СТАТУС**

Актом о именовању чланови Независног одбора не заснивају радни однос.

**IV - ОПШТИ УСЛОВИ ЗА КАНДИДАТЕ:**

1. да су држављани Републике Српске и БиХ, са пребивалиштем у Републици Српској
2. да су старији од 18 година,
3. да имају општу здравствену способност,
4. да нису отпуштени из државне службе, на било којем нивоу власти у БиХ (било на нивоу државе или ентитета) као резултат дисциплинске мјере на било којем нивоу власти у Републици Српској, у периоду од три године прије објављивљивања Конкурса,
5. да нису осуђивани за кривично дјело на безусловну казну затвора од најмање шест мјесеци или за кривично дјело које их чини неподобним за обављање дужности, односно да се против њих не води кривични поступак,
6. да не служе казну изречену од стране Међународног суда за бившу Југославију и да нису под оптужницом тог Суда, а да се нису повиновали налогу да се појаве пред Судом.

**V - ПОСЕБНИ УСЛОВИ И КРИТЕРИЈУМИ ЗА КАНДИДАТЕ:**

* висока стручна спрема (VII степен стручне спреме, правни факултет, криминалистички или други факултет друштвеног смјера),
* стручно знање из дјелатности за коју се врши именовање,
* радно искуство од најмање три године,
* познавање садржаја и начина рада органа управљања.

**VI – СУКОБ ИНТЕРЕСА**

Кандидати не могу обављати дужност, активност или бити на положају који доводи до сукоба интереса, у складу са Законом о министарским, владиним и другим именовањима Републике Српске.

За члана Независног одбора не могу бити именовани чланови органа политичких странака на било ком нивоу организовања.

**VII - ПОТРЕБНА ДОКУМЕНТА**

Уз пријаву на конкурс, са адресом пребивалишта и бројем телефона, кандидати су дужни доставити доказе о испуњењу општих и посебних услова:

* биографију о кретању у служби,
* овјерену копију дипломе,
* увјерење о држављанству, не старије од шест мјесеци,
* овјерену копију личне карте,
* извод из матичне књиге рођених,
* увјерење да нису осуђивани за кривично дјело, односно да се против њих не води кривични поступак, не старије од шест мјесеци,
* потписану и од надлежног органа овјерену изјаву о испуњавању услова из тачке IV став 1. подтачке 4. и 6. и тачке VI овог Конкурса,
* потврду о радном искуству.

Са свим кандидатима који уђу у ужи избор Комисија за избор и именовање обавиће интервју, о чему ће кандидати бити благовремено обавјештени.

Имајући увиду овлашћења омбудсмана која проистичу из члана 16. Закона о министарским, владиним и другим именовањима Републике Српске, везано за приговоре на коначна именовања, постоји потреба сталног увида у поднесена документа, те се из тог разлога документа приложена уз пријаве на Конкурс неће враћати кандидатима.

**VIII – РОК ЗА ПОДНОШЕЊЕ ПРИЈАВА**

Рок за подношење пријава је 15 дана од дана објављивања Јавног конкурса.

Неблаговремене и непотпуне пријаве неће се узети у разматрање.

Пријаве се могу доставити лично или путем поште на адресу:

Народна скупштина Републике Српске

* Комисија за избор и именовање, са назнаком „Пријава на конкурс“,

Улица Вука Караџића број 2

Бања Лука

**IX – ОБЈАВЉИВАЊЕ**

Јавни конкурс биће објављен у дневном листу „Глас Српске“ и „Службеном гласнику Републике Српске“ као и на веб страници Народне скупштине Републике Српске [www.narodnaskupstinars.net](http://www.narodnaskupstinars.net).

У случају да Конкурс не буде објављен истовремено, рок за подношење пријава рачунаће се од дана последњег објављивања.

Број: 02/4.01-1-011-608-6/15 **ПРЕДСЈЕДНИК КОМИСИЈЕ**

Датум:14. април 2015.г.

***Радован Вуковић***